
ROMANIA
JUDETUL  VRANCEA

CONSILIUL LOCAL AL

MUNICIPIULUI  FOCSANI

H O T A R A R E

         Privind, modificarea Regulamentului de organizare si functionare al 

                      Căminului pentru Persoane Vârstnice Focşani, aprobat prin Hotararea 

                      Consiliului Local al Municipiului Focşani nr.45/28 februarie 2006, cu 

                      modificările şi completările ulterioare
Consiliul Local al Municipiului Focsani, Judetul Vrancea, intrunit in sedinta ordinara;

        
- analizând Proiectul de hotărâre iniţiat de Primarul Municipiului Focsani, raportul Directiei   resurse  umane  si   coordonare unitati subordonate inregistrat la nr. 9484/20.02.2014, prin care se propune modificarea Regulamentului de organizare si functionare al Căminului pentru Persoane Vârstnice Focşani, aprobat prin Hotararea Consiliului Local al Municipiului Focşani nr.45/28 februarie 2006, cu modificările şi completările ulterioare si avizul favorabil al Comisiei de buget şi administraţie publică şi al Comisiei pentru drepturile omului, cultură, învatamant, sanatate şi sport;
          - văzând adresa  nr.   200/20.02.2014 a Caminului pentru Persoane Varstnice Focsani;

         - in conformitate cu prevederile Hotararii Guvernului nr.23/2010 privind aprobarea standardelor de cost pentru serviciile sociale, Hotararii Guvernului nr.1007/2005, privind modificarea Hotararii Guvernului nr.539/2005 pentru aprobarea Nomenclatorului institutiilor de asistenta sociala si a structurii orientative de personal, a Regulamentului - cadru de organizare si functionare a institutiilor de asistenta sociala, precum si a Normelor metodologice de aplicare a prevederilor Ordonantei Guvernului nr.68/2003 privind serviciile sociale;

         -   în baza art. 36, alin.(2), lit. „a” si  alin.(3), lit.”b” şi in temeiul art.45, alin. (1)  din Legea nr. 215/2001  privind  administraţia publica locala, republicata in anul 2007, cu modificarile si completarile ulterioare;  

H O T A R A S T E:

        Art. I. Modificarea Regulamentului de organizare si functionare al Căminului pentru Persoane Vârstnice Focşani, aprobat prin Hotararea Consiliului Local al Municipiului Focşani nr.45/28 februarie 2006, cu modificările şi completările ulterioare, dupa cum urmeaza:

   1. -Articolul 10  se modifică şi va avea următorul cuprins:

      
“ Art. 10. Activitatea Căminului pentru Persoane Vârstnice Focşani este structurată pe următoarele compartimente :



- Personal cu funcţii de conducere (director);

- Compartiment financiar – contabil;



- Compartiment asistenţă medicală ;



- Compartiment asistenţă socială ;



- Compartiment administrativ;

1) Compartimentul financiar – contabil alcătuit dintr-un post de execuţie de inspector de specialitate gradul I – S are ca atribuţii ţinerea evidenţei contabile privind operaţiunile financiare si activitatea de personal.

2) Compartimentul asistenţă medicală care cuprinde : medic, asistente medicale, infirmiere, kinetoterapeut, psiholog asigură asistenţa medicală curativă  şi profilactică a pacienţilor, precum şi serviciile de îngrijire individualizate conform planului individual de asistenţă şi îngrijire , respectiv  :

              - Cabinetul medical asigură diagnosticul, tratamentul curativ şi profilactic, administrarea medicaţiei zilnice, monitorizarea efectelor tratamentelor aplicate, asigurarea urgenţelor medicale cu îndrumarea către servicii de specialitate din unităţi sanitare, precum şi colaborarea cu acestea, educaţia sanitară a pacienţilor şi personalului angajat, recuperarea şi reabilitarea beneficiarilor ;



     -  Psihologul asigură consilierea persoanei asistate, a familiei şi aparţinătorilor cu  privire la aspectele pozitive sau negative care survin, participă la întocmirea planului individualizat de servicii, urmărirea evoluţiei din punct de vedere psihic al beneficiarilor căminului propunând după caz, schimbarea formei de instituţionalizare ;



     -  Kinetoterapeutul efectuează manevre active şi pasive de recuperare locomotorie şi întocmeşte planul de recuperare dacă este cazul, recomandă şi supraveghează exerciţiile de gimnastică medicală ;

              -     Infirmierele realizează  servicii de îngrijire personală a beneficiarilor constând în : baia generală şi parţială, îmbrăcarea şi igienizarea lenjeriei, alimentarea celor care au nevoie, mobilizarea pacienţilor cu probleme, curăţarea patului şi a noptierei.

3) Compartimentul asistenţă socială asigură serviciile de informare, consiliere şi îndrumare ale beneficiarilor instituţiei în conformitate cu planul individual de asistenţă şi îngrijire elaborat pentru fiecare asistat în conformitate cu prevederile legale în vigoare.

4) Compartimentul administrativ alcătuit din: administrator, îngrijitoare, paznici,  şofer şi muncitori calificaţi asigură:

               -  aprovizionarea, gestionarea şi buna întreţinere a instalaţiilor şi utilajelor aflate în dotare;

               -   pregătirea şi distribuirea hranei beneficiarilor;

               - igienizarea lenjeriei, echipamentelor beneficiarilor şi personalului, inclusiv călcarea acestora;

               -  efectuarea curăţeniei holurilor, camerelor, grupurilor sanitare, birourilor, scărilor şi liftului, precum şi dependinţelor;

               -  întreţinerea şi utilizarea instalaţiilor şi utilajelor, a mobilierului şi a clădirii.

Atribuţiile personalului sunt stabilite prin fişa postului. 
        Art. II.   Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului Municipiului Focsani,care va asigura executarea acesteia prin  Directia administratie publica locala, Directia resurse umane si coordonare unitati subordonate, Directia economica si Căminul pentru Persoane Vârstnice Focşani .

PRESEDINTE DE SEDINTA,

     Horhocea Puiu Dragoş                                                  Contrasemneaza

                                                                           SECRETARUL MUNICIPIULUI

                                                                                             FOCSANI

                                                                                  Corhana Eduard Marian

